Reloliza Saimon

Reloliza Saimon (født 29. januar 1994) er en mikronesisk friidrettsutøver som konkurrerer i langdistanseløp. Hun vant 10.000 og halvmaraton under Mikronesialekene 2014 på Pohnpei, der hun representerte delstaten sin, Pohnpei, og hun vant lengdehopp under Mikronesiamesterskapet i friidrett 2016.

Idrettskarriere

2010 - 2012 
Saimon deltok i Mikronesialekene 2010 på Palau, og fikk der bronse på 4 x 400 meter stafett. I tillegg kom hun på femteplass på 800 meter og sjuendeplass på 400 meter. Hun deltok også i Sommer-OL for ungdom 2010, der hun fikk 25. beste tid i forsøksheatene på 400 meter, og løp i D-finalen der hun kom på andreplass med ny personlig rekord på 1:07,12.

Hun deltok i Junior-VM i friidrett 2012, og ble der slått ut i forsøksheatet på 400 meter.

2014 - 2019 
Mikronesialekene 2014 ble arrangert på Pohnpei, og Saimon vant der 10.000 meter og halvmaraton, og kom på andreplass på 5000 meter, bak Christina Wicker fra Palau. Hun deltok i Mikronesiamesterskapet i friidrett 2016, og fikk der fire medaljer; hun vant lengdehopp, fikk sølv på 800 og 1500 meter, og fikk bronse på 400 meter.

Referanser

Eksterne lenker 
 

Mikronesiske friidrettsutøvere
Fødsler i 1994